b"\n_START_ARTICLE_\nIb\xc3\xa9rica (revista)\n_START_SECTION_\nHist\xc3\xb2ria\n_START_PARAGRAPH_\nEl primer n\xc3\xbamero de la revista va apar\xc3\xa8ixer oficialment el 1914 -tot i que durant el 2013 es publicaren dos n\xc3\xbameros preliminars (Sp\xc3\xa9cimen A, a l\xe2\x80\x99octubre de 1913 i Sp\xc3\xa9cimen B, el novembre del mateix any) i es va continuar publicant fins al 2005, si b\xc3\xa9 entre 1936 i 1945 es va suspendre temporalment. Fins al 1925, durant el temps en qu\xc3\xa8 es va publicar a Roquetes va tenir una periodicitat setmanal. _NEWLINE_A partir de setembre de 1925, la publicaci\xc3\xb3 es trasllada a Barcelona, al carrer Palau, al centre de la ciutat, despr\xc3\xa9s d\xe2\x80\x99onze anys a Roquetes. La ubicaci\xc3\xb3 a\xc3\xafllada de la revista a Roquetes obstaculitzava el seu creixement. Posteriorment, l\xe2\x80\x99any 1936, la revista va patir una interrupci\xc3\xb3 for\xc3\xa7osa amb la Guerra Civil, la qual s\xe2\x80\x99allarga, amb la Segona Guerra Mundial, fins al 1945, quan es publica de nou amb canvis d\xe2\x80\x99orientaci\xc3\xb3 i sota una nova direcci\xc3\xb3._NEWLINE_El 1971, la redacci\xc3\xb3 d'Ib\xc3\xa8rica es trasllada al campus de la Universitat de Barcelona a Pedralbes, al carrer Aristides Mayol. A partir de mar\xc3\xa7 de 1984 passa a ser editada per l'Associaci\xc3\xb3 de Pedagogia de les Ci\xc3\xa8ncies. La seva periodicitat va variar de setmanal a quinzenal i, finalment, a mensual. La revista, escrita en castell\xc3\xa0, estava dedicada a la ci\xc3\xa8ncia i la tecnologia._NEWLINE_Noranta-dos anys despr\xc3\xa9s de la seva fundaci\xc3\xb3, en 2005, va apar\xc3\xa8ixer el darrer n\xc3\xbamero de la revista Ib\xc3\xa8rica, el 478."